इनके साथी नन लोग इनका के 1136 में मैजिस्ट्रा (magistra) चुनल; ई रूपर्टबर्ग आ एइबिन्जेन के मोनेस्ट्री सभ के अस्थापना क्रम से 1150 आ 1165 में कइली। संगीतकार के रूप में इनके रचना ऑर्डो वर्च्यूतम (Ordo Virtutum), एकदम से सुरुआती दौर के लिटर्जिकल ड्रामा आ सभसे पुरान (अबतक ले बचल) नैतिकता के उपदेस देवे वाला नाटक मानल जाला। ई धर्मशास्त्र, बनस्पति बिज्ञान, बैदकी इत्यादि संबंधी लेखन के काम कइली आ चिट्ठी-पतरी लिखे के काम भी कइली, गीत आ कबिता लिखली। इनका के एगो बनावटी भाषा Lingua Ignota (लिंगुआ इग्नोटा) के आबिस्कार करे के श्रेय भी दिहल जाला।